Opedag 2016 « School of Economics
Reply	Op Saterdag 7 Mei is die NWU-Pukkampus oop en jy het die kans om meer te kom leer oor studierigtings en studentelewe.
As jy belangstel in ‘n BCom graad, maak ‘n draai by die Skool vir Ekonomie. Ons gee jou die kans om te spesialiseer in:
Ekonomie met Regte
Ekonomie met Informatika
Meer inligting oor ons programme:
Die Skool bied grade aan in Ekonomie met die opsie van verskillende spesialisasie rigtings. Die tradisionele Ekonomie modules sluit Makro- en Mikro-ekonomie in, Fiskale en Monetêre beleid, Ontwikkelingsekonomie en Ekonometrie. Daarmeer saam kan ‘n student in ‘n verskeidenheid van rigtings spesialiseer:
Ekonomie met Internasionale Handel: dit sluit modules in soos Internasionale Handelsbetrekkinge, Betaling en finansiering van internasionale transaksies, Handelsgeografie en Handelskommunikasie.
Ekonomie met Risikobestuur: dit is spesifiek finansiële risikobestuur en omvat die inleiding tot Risikobestuur, Beleggingsbestuur, Bankrisikobestuur en Afgeleide Instrumente.
Landbou-ekonomie: dit kombineer Ekonomie en Risikobestuur met Landbou-ekonomie modules soos plaasrekordhouding en -finansies, plaasboekhouding en -bestuur, landbou-besigheidsbestuur, Landbou-produksie-ekonomie en natuurlike hulpbronne en omgewingsekonomie.
As jy meer hieroor wil uitvind… kom maak ‘n draai by ons inligtingsessies, of laai ons Opedagblaadjie af: Opedagkoerant 2016.
Kliek die kaart en kry ons gebou E5
Ons is in gebou E5, lokaal K02. Ons het inligtingsessies elke uur, op die uur vanaf 9:00.
Kyk op die kampuskaart – die kortste pad na meer inligting oor ‘n BCom is via die Malherbe straat-ingang.
Watter loonbane is daar in hierdie rigting?
Meer oor Ekonomie as wetenskap.
Bly op hoogte en gee die Skool ‘n “like” op Facebook.
Watter kry ons alumni werk? Kyk gerus na ons LinkedIn groep.
Top Posts & Pages	Vergoeding van kapitaal en arbeid	Opedag 2016	Research: Does conservation make sense to local communities?	(Ekonomie hulpbronne)	Ekonomiese kringloop	Ekonomiese kringloop en die nasionale rekeninge	Ekonomiese en vrye goedere	Puk-Ekonomie	Puk-Ekonomie